CELEX: 32016R0683
Language: sk
Date: 2016-05-02 00:00:00
Title: Nariadenie Komisie (EÚ) 2016/683 z 2. mája 2016, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie kyseliny propiónovej – propionanov (E 280 – 283) v „tortillách“ (Text s významom pre EHP)

3.5.2016   
            
            
               SK
            
            
               Úradný vestník Európskej únie
            
            
               L 117/28
            
         NARIADENIE KOMISIE (EÚ) 2016/683
   z 2. mája 2016,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie kyseliny propiónovej – propionanov (E 280 – 283) v „tortillách“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               Zoznam Únie obsahujúci prídavné látky v potravinách sa môže aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2) buď na podnet Komisie, alebo na základe žiadosti.
            
         
               (3)
            
            
               Dňa 14. júla 2015 bola predložená žiadosť o rozšírenie používania propionanu vápenatého (E 282) ako konzervačnej látky na predĺženie času použiteľnosti tortilly. Uvedená žiadosť sa sprístupnila členským štátom podľa článku 4 nariadenia (ES) č. 1331/2008.
            
         
               (4)
            
            
               Na predĺženie času použiteľnosti tortilly je potrebné použitie kyseliny propiónovej – propionanov, keďže tento výrobok sa veľmi rýchlo kazí z dôvodu vysokého obsahu vlhkosti a zloženia, v ktorom ľahko dochádza k rastu mikróbov.
            
         
               (5)
            
            
               Látka kyselina propiónová – propionany sa často používa na zabránenie rastu plesní v kysnutých pekárenských výrobkoch vzhľadom na jej minimálny vplyv na kvasnice a na zápach alebo chuť konečného výrobku.
            
         
               (6)
            
            
               Európsky úrad pre bezpečnosť potravín (ďalej len „úrad“) vo svojom stanovisku k prehodnoteniu kyseliny propiónovej (E 280), propionanu sodného (E 281), propionanu vápenatého (E 282) a propionanu draselného (E 283) ako prídavných látok v potravinách (3) dospel k záveru, že maximálne koncentrácie uvedených látok pri súčasných povolených spôsoboch použitia a povolených množstvách používania ako potravinárskych prídavných látok nebudú predstavovať bezpečnostné riziko. Povolenie na používanie propionanov v tortillách predstavuje rozšírenie, ktoré by neviedlo k dodatočným bezpečnostným rizikám, keďže posúdenie expozície, ktoré uskutočnil úrad, sa vzťahovalo na kategóriu potravín 07.1 Chlieb a rožky.
            
         
               (7)
            
            
               Podľa článku 3 ods. 2 nariadenia (ES) č. 1331/2008 má Komisia požiadať úrad o vydanie stanoviska, aby mohla aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008, s výnimkou prípadov, keď by takáto aktualizácia nemala mať vplyv na ľudské zdravie. Keďže povolenie používania kyseliny propiónovej – propionanov (E 280 – 283) ako konzervačnej látky v tortillách predstavuje aktualizáciu uvedeného zoznamu, ktorá by nemala mať vplyv na ľudské zdravie, nie je nutné žiadať úrad o stanovisko.
            
         
               (8)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. mája 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Vestník EFSA (EFSA Journal) 2014; 12(7):3779.
   
      PRÍLOHA
      V časti E prílohy II k nariadeniu (ES) č. 1333/2008 v kategórii potravín 07.1 Chlieb a rožky sa položky týkajúce sa kyseliny propiónovej – propionanov nahrádzajú takto:
      
         
                      
                  
                  
                     „E 280 – 283
                  
                  
                     Kyselina propiónová – propionany
                  
                  
                     3 000 
                  
                  
                     (1) (6)
                  
                  
                     iba balený krájaný chlieb a ražný chlieb
                  
               
                     E 280-283
                  
                  
                     Kyselina propiónová – propionany
                  
                  
                     2 000 
                  
                  
                     (1) (6)
                  
                  
                     iba chlieb so zníženou energetickou hodnotou, čiastočne upečený balený chlieb, balené rožky, tortilla a pitta, balený polsebrod, boller a dansk flutes
                     
                  
               
                     E 280 – 283
                  
                  
                     kyselina propiónová – propionany
                  
                  
                     1 000 
                  
                  
                     (1) (6)
                  
                  
                     iba balený chlieb“